CELEX: 32011D0080
Language: sl
Date: 2011-02-04 00:00:00
Title: 2011/80/EU: Sklep Komisije z dne 4. februarja 2011 o odobritvi dajanja na trg peptidnega izdelka iz ribe ( Sardinops sagax ) kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 522)

5.2.2011   
            
            
               SL
            
            
               Uradni list Evropske unije
            
            
               L 31/48
            
         SKLEP KOMISIJE
   z dne 4. februarja 2011
   o odobritvi dajanja na trg peptidnega izdelka iz ribe (Sardinops sagax) kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 522)
   (Besedilo v angleškem jeziku je edino verodostojno)
   (2011/80/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Senmi Ekisu Co. Ltd. je 28. aprila 2008 vložilo zahtevek pri pristojnih organih Finske za dajanje na trg peptidnega izdelka iz ribe (Sardinops sagax) kot nove živilske sestavine.
            
         
               (2)
            
            
               Pristojni organ Finske za ocenjevanje živil je 12. januarja 2009 izdal poročilo o začetni oceni. Sklep navedenega poročila je bil, da se peptidni izdelek iz ribe lahko daje na trg.
            
         
               (3)
            
            
               Komisija je 10. marca 2009 vsem državam članicam poslala poročilo o začetni oceni.
            
         
               (4)
            
            
               V roku 60 dni, kakor je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Zato je bil 14. avgusta 2009 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA (Znanstveni svet za dietetične izdelke, prehrano in alergije) je 9. julija 2010 v „Znanstvenem mnenju o varnosti peptidnega izdelka iz ribe kot nove živilske sestavine“ (2) sklenil, da je peptidni izdelek iz sardele varen pod predlaganimi pogoji uporabe in predlaganimi vrednostmi vnosa.
            
         
               (7)
            
            
               Iz znanstvene ocene je razvidno, da peptidni izdelek iz ribe izpolnjuje merila iz člena 3(1) Uredbe (ES) št. 258/97.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Peptidni izdelek iz ribe (Sardinops sagax), kot je določen v Prilogi I, se lahko daje na trg Unije kot nova živilska sestavina za uporabe iz Priloge II.
   Člen 2
   Oznaka peptidnega izdelka iz ribe (Sardinops sagax), odobrenega s tem sklepom, na embalaži živil je „peptidi iz ribe (Sardinops sagax)“.
   Člen 3
   Ta sklep je naslovljen na podjetje Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japonska.
   
      V Bruslju, 4. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2010; 8(7): 1684.
   
      PRILOGA I
      
         SPECIFIKACIJE PEPTIDNEGA IZDELKA IZ RIBE (SARDINOPS SAGAX)
      
      
         Opis:
      
      Nova živilska sestavina je peptidna zmes, pridobljena s hidrolizo mišic ribe (Sardinops sagax), ki jo katalizira alkalna proteaza, izolacijo peptidne frakcije s kolonsko kromatografijo, koncentracijo v vakuumu in sušenjem z razprševanjem. Je rumenkasto bel prašek.
      
                  Specifikacija peptidnega izdelka iz ribe (Sardinops sagax)
               
            
                  Peptidi (1)
                  
                  (kratkoverižni peptidi, dipeptidi in tripeptidi z molekulsko maso manjšo od 2 kDa)
               
               
                  ≥ 85 g/100 g
               
            
                  Val-Tyr (dipeptid)
               
               
                  0,1 do 0,16 g/100 g
               
            
                  Pepel
               
               
                  ≤ 10 g/100 g
               
            
                  Vlaga
               
               
                  ≤ 8 g/100 g
               
            
         (1)  Kjeldahlova metoda.
   
   
      PRILOGA II
      
         UPORABA PEPTIDNEGA IZDELKA IZ RIBE
      
      
                  Skupina uporabe
               
               
                  Mejne vrednosti peptidnega izdelka iz ribe
               
            
                  Živila na osnovi jogurta, jogurtne pijače, fermentirani mlečni izdelki in mleko v prahu
               
               
                  0,48 g/100 g (v pripravljenih obrokih)
               
            
                  Aromatizirana voda in zelenjavni napitki
               
               
                  0,3 g/100 g (v pripravljenih obrokih)
               
            
                  Žitni kosmiči za zajtrk
               
               
                  2 g/100 g
               
            
                  Juhe, enolončnice in juhe v prahu
               
               
                  0,3 g/100 g (v pripravljenih obrokih)